laion/Wikipedia-Exotic huggingface dataset:
תסמונת קליפסטרה

תסמונת קְלִיפְסְטְרָה (Kleefstra syndrome וגם 9q34 deletion syndrome) היא תסמונת גנטית נדירה מאוד (כמאתיים מקרים מאובחנים בעולם), אשר נגרמת על ידי פגם גנטי בכרומוזום התשיעי. לתסמונת השלכות קשות על ההתפתחות והיא מתאפיינת במגוון רחב של בעיות רפואיות, קוגניטיביות ומוטוריות. באפריל 2010 שונה שם התסמונת מ'תסמונת מחיקה 9q34' ל'תסמונת קליפסטרה', על שם ד"ר צ'יצקה קליפסטרה (Tjitske Kleefstra), גנטיקאית באוניברסיטת ניימכן (Nijmegen) שבהולנד. ד"ר קליפסטרה וחוקרים נוספים מצאו כי הגן Euchromatic histone-lysine N-methyltransferase 1) EHMT1) הוא האחראי לתסמונת. גן זה אחראי ליצור חלבון היסטון, ויש לו חשיבות בהשתקה של גנים מסוימים, הנחוצה להתפתחות תקינה. במרבית המקרים שאובחנו עם התסמונת, ישנה מחיקה חלקית של חומר גנטי בקצה הזרוע הארוכה של הכרומוזום התשיעי, כלומר חלק מהכרומוזום חסר. גודל המחיקה אצל המאובחנים עם התסמונת משתנה, כך שמספר הגנים החסרים מאותו מקטע משתנה, אך בכל המחיקות הללו חסר הגן EHMT1. במיעוט המקרים אין מחיקה בכרומוזום התשיעי, אולם הגן עצמו פגום. מרבית המקרים המתועדים התרחשו 'דה נובו' (de novo), כלומר ללא תורשה גנטית. במיעוט המקרים עוברת הפגיעה הגנטית בתורשה, כשאצל אחד ההורים קיימת טרנסלוקציה כרומוזומלית של הגן. התסמונת מאובחנת כיום באמצעות בדיקת דם CGH-Array‏ (Array-comparative genomic hybridization) של ה-DNA. שכיחות התסמונת באוכלוסייה אינה ידועה, מכיוון שרק לאחרונה מאפשרת טכנולוגיית בדיקת ה-DNA אבחנה שמבדילה אותה מתסמונות בעלות מאפיינים דומים. מספר אבחנות מבדלות לתסמונת הן תסמונת דאון, תסמונת רט ותסמונת פיט-הופקינס. התסמונת מתאפיינת במגוון לקויות קוגניטיביות, התפתחותיות ורפואיות. מאפייני התסמונת כוללים עיכוב התפתחותי, לקות שכלית, עיכוב דיבור משמעותי, היפוטוניה (טונוס שרירים חלש), עיכוב מוטורי, דלקות קשות במערכת הנשימה, אפילפסיה, מומי לב מולדים, לקות שמיעה, לקות ראייה, מיקרוצפליה (היקף ראש קטן), תווי פנים טיפוסיים, מאפיינים אוטיסטיים בילדות והפרעות נפשיות בבגרות. אתר האינטרנט הרשמי של תסמונת קליפסטרה (באנגלית) אתר של מאובחנת ישראלית בתסמונת קליפסטרה (גם בעברית) מאמר ב-Gene Reviews מאת Tjitske Kleefstra, MD, PhD, Willy M Nillesen, BASc, and Helger G Yntema, PhD. מאמר Update on Kleefstra Syndrome מאת M.H. Willemsen, A.T. Vulto-van Silfhout, (...), and T. Kleefstra מאמר על התסמונת באתר Orphanet המרכז מידע על מחלות נדירות מפת תסמונת קליפסטרה העולמית
רוברט סטראוס

רוברט סטרואס (באנגלית: Robert Strauss;‏ 8 בנובמבר 1913 – 20 בפברואר 1975) היה שחקן קולנוע אמריקאי, מועמד פרס אוסקר לשחקן המשנה הטוב ביותר לשנת 1953 על תפקידו בסרט "סטלאג 17". לפני שזכה להצלחה כשחקן עבד סטראוס כאיש מכירות וכמלצר מזמר. סטראוס החל את דרכו בתעשיית הסרטים בקומדיות "היזהר מלח" "ג'ק המקפץ" לצד הצמד הקומי המצליח מרטין ולואיס (דין מרטין וג'רי לואיס), לצידם הופיע גם בסרט "כסף מהבית". סטראוס זכה לפריצה הגדולה שלו בשנת 1953 בזכות הופעתו בדרמת המלחמה של בילי ויילדר "סטלאג 17" בתור אסיר המלחמה סניסלאס קסאבה, תפקיד עליו היה מועמד סטראוס לפרס אוסקר לשחקן המשנה הטוב ביותר. המועמדות לאוסקר לא הזניקה את סטראוס למעמד של שחקן מוביל לאורך שנות ה-50 והוא השתלב בתפקידי משנה בסרט המלחמה של רוברט אולדריץ' "התקף!" בתור סמל ברנסטיין ובדרמות "הגשרים בטוקו- רי" בתפקיד ביר בארל, "האיש בעל זרוע הזהב" בתור זירו שאוויפקה לצידו של פרנק סינטרה, ו"חטא על סף ביתך". את הופעותיו האחרונות כשחקן קולנוע ערך סטראוס בסרט הבדיוני אפוקליפטי "הנוח" בפקיד נח, בסרטו של ג'רי לואיס "תכשיטי המשפחה" ובסרטיו של אלביס פרסלי "נערות! נערות! נערות!" ו"פרנקי וג'וני". לסטראוס היו שישה ילדים מגרושתו השחקנית אודרי סטראוס ומאשתו השנייה דב ורג'יניה. סטראוס מת ב-20 בפברואר 1975 משבץ בביתו שבניו יורק כשהוא בן 61. היזהר מלח (1951) ג'ק המקפץ (1952) סטלאג 17 (1953) הנה הבנות באות (1953) אקט של אהבה (1953) כסף מהבית (1953) הילד האטומי (1954) גשרי טוקו רי (1954) חטא על סף ביתך (1955) האיש בעל זרוע הזהב (1955) התקף! (1956) אני, מאפיונר (1958) אדון הטרור (1959) ליל אבנר (1959) תעיר אותי כשזה נגמר (1960) סמוך על ארצ'י (1961) נערות! נערות! נערות! (1962) דירת הפגישות (1965) תכשיטי המשפחה (1965) פרנקי וג'וני (1966) מדיה וקבצים בנושא רוברט סטראוס בוויקישיתוף רוברט סטראוס, במסד הנתונים הקולנועיים IMDb (באנגלית) רוברט סטראוס, באתר AllMovie (באנגלית) רוברט סטראוס, במסד הנתונים הקולנועיים KinoPoisk (ברוסית) רוברט סטראוס, באתר MusicBrainz (באנגלית) רוברט סטראוס, באתר "Find a Grave" (באנגלית)
אייר פורס 1 (פירושונים)

האם התכוונתם ל... אייר פורס 1 – אות הקריאה הרשמי למטוסו של נשיא ארצות הברית וכינוי שמקבל כל מטוס של חיל האוויר האמריקני ברגע שנשיא ארצות הברית טס בו בואינג VC-25 – שני מטוסים מדגם בואינג 747-200B המשמשים את נשיא ארצות הברית ומכונים אייר פורס 1 (לחצו לצפייה בתמונת המטוס מבחוץ ומבפנים ) אייר פורס 1 הרוסי – המטוס הנשיאותי של רוסיה, בעיקר Il-96-300PU אייר פורס 1 (סרט) – מותחן אסונות משנת 1997 בבימויו של וולפגנג פטרסן ובכיכובו של האריסון פורד אייר פורס 1 (נעל) – נעלי כדורסל מתוצרת נייקי (קובץ:NikeAirForceOne07.jpg נעל אשר מיוצרת בדמוי עור של תנין בתמונה של מודל 2007 ) אייר פורס 1 (שיר) – Air Force Ones הוא שירו של הראפר האמריקאי נלי, המתייחס לנעל נייקי לעיל, מאלבומו "Nellyville" שיצא לאור ב-2002
אבנר רז

אבנר רז (נולד ב-17 במרץ 1944) הוא מנהל ישראלי, כיהן כיו"ר התעשייה הצבאית, מנכ"ל אלישרא ומנכ"ל לומניס. שירת בצה"ל כקצין בדרגת תת-אלוף ועמד בראש להק ציוד בחיל האוויר. רז בוגר תואר ראשון בהנדסת חשמל מטעם הטכניון (1967) ובעל תואר שני בהנדסת מערכות וכלכלה מאוניברסיטת סטנפורד בארצות הברית (1982). הוא שירת שנים רבות בחיל האוויר והתקדם לדרגת תת-אלוף. בין השנים 1985 ל-1989 עמד בראש להק הציוד. לאחר שחרורו שימש סמנכ"ל בתעשייה האווירית וניהל את חטיבת בדק מטוסים. בשנים 1994 עד 2003 כיהן כמנכ"ל ונשיא אלישרא. ביוני 2003 מונה למנכ"ל חברת לומניס וכיהן בתפקיד עד שנת 2007. ביוני 2007 מונה ליו"ר התעשייה הצבאית וכיהן בתפקיד עד יוני 2010. בספטמבר 2010 מונה למנכ"ל חברת אלול תמארינד. עידו אלון, אבנר רז: "לומניס לא תתמוטט אם נימחק מהמסחר", באתר הארץ, 6 בינואר 2004 עידו אלון, אבנר רז התפטר מאלישרא; עתיד להתמנות למנכ"ל לומניס, באתר הארץ, 20 במרץ 2003 יובל אזולאי, ‏אבנר רז מונה למנכ"ל אלול טכנולוגיות שבשליטת דוד קוליץ, באתר גלובס, 8 בספטמבר 2010
מי מפחד מהזאב הרע? (שיר)

"מי מפחד מהזאב הרע?" (באנגלית: ?‏Who's Afraid of the Big Bad Wolf בדיבוב לעברית: לא מפחדים מהזאב הרע) הוא שיר פופולרי שנכתב על ידי פרנק צ'רצ'יל, עם מילים נוספות על ידי אן רונל, שבמקור הופיע בסרט מצויר של חברת וולט דיסני משנת 1933 בשם "שלושה חזירים קטנים", שבו שרים את השיר שני חזירונים, המנגנים על כינור ועל חליל (בדיבובם של מרי מודר ודורותי קומפטון) בעוד מתנהגים ביהירות, ומאמינים שהבתים שבנו לעצמם, מקש וענפים יגנו עליהם מפני הזאב הרע (בדיבובו של בילי בלטשר). שיר הנושא של הסרט הפך ללהיט ענק במהלך שנות ה-30 והוא נשאר אחד משירי דיסני הידועים ביותר, וזכה לגרסאות כיסוי על ידי אמנים רבים. בנוסף, הוא היה ההשראה לשם מחזהו של אדוארד אלבי משנת 1963 - "מי מפחד מווירג'יניה וולף?". "מי מפחד מהזאב הרע?" (באנגלית: ?‏Who's Afraid of the Big Bad Wolf) זכה לגרסת כיסוי על ידי הראפר האמריקאי אל אל קול ג'יי באלבום Simply Mad About the Mouse: A Musical Celebration of Imagination של דיסני. הוא שוחרר כסינגל בשנת 1991 על ידי קולומביה רקורדס והופק על ידי ה-DJ אדי פ. ואל אל קול ג'יי. סינגל זה לא זכה להגיע אל מצעד הפזמונים של בילבורד. מידע על היצירה "מי מפחד מהזאב הרע?" באתר מיוזיק בריינז "Three Little Pigs (1933)". The Internet Movie Database. נבדק ב-2008-10-16.
פילוטס

האם התכוונתם ל... פילוטס (מיתולוגיה) – אחת מאלות המיתולוגיה היוונית. על פי תאוגוניה (שורה 224) פילוטס היא מעשה האהבים פילוטאס – גנרל בצבאו של אלכסנדר הגדול
תפיסה עצמית

תפיסה עצמית היא האופן שבו האדם תופס את יכולותיו, חולשותיו, עמדותיו וערכיו. התפיסה העצמית מורכבת מסט של אמונות ותפיסות המאורגנות כסכמה קוגניטיבית. ישנם מספר גורמים המשפיעים על התפיסה העצמית של האדם ויכולים לשנות אותה. התפיסה העצמית משתנה עם הגיל. בהתאם להתפתחות של האדם לאורך חייו. כמו כן, התפיסה העצמית יכולה להיות מושפעת מהמשוב שהאדם מקבל, שינויים בסביבה או בסטטוס התעסוקתי ויחסי גומלין עם אנשים אחרים. במהלך שהותם של ילדים בבית הספר הם לא רק רוכשים ידע ומיומנויות, אלא גם מפתחים דימוי עצמי הנוגע לערך, ליכולות ולמסוגלות שלהם. התפיסה העצמית האקדמית מחולקת למספר רכיבים על פי מקצועות הלימוד (כגון - מתמטיקה ואנגלית). היבט נוסף של התפיסה העצמית הוא מסוגלות עצמית – מידת אמונתו של הפרט בכל שיש ביכולתו לארגן ולבצע את ההתנהגויות הדרושות להשג התוצאות הרצויות בעיניו. ההיבטים של התפיסה העצמית הקשורים לאופן שבו היחיד מעריך את יכולותיו בתחום הלימודי מרכיבים את התפיסה העצמית האקדמית - מידת האמונה של הפרט להצליח במשימות בהקשר האקדמי. קשיי למידה הנובעים מגורמים שונים יכולים להוביל לירידה בהישגים אקדמיים. מעבר לכך, יכולה להיות להם גם השפעה על התחום הרגשי. לדוגמה, תלמידים בעלי לקויות למידה עלולים להיפגע מהשפעה עקיפה של לקות הלמידה, הנוגעת לתפיסתם העצמית כשונים ולתיוג עצמי שלילי. אינטליגנציה רגשית מדיה וקבצים בנושא תפיסה עצמית בוויקישיתוף McInerney, D. M., Cheng, R., Mok, M., & Lam, A. (2012). Academic Self-Concept and Learning Strategies: Direction of Effect on Student Academic Achievement. Journal Of Advanced Academics, 23(3), 249-269. Baron, R. A., and Byrne, D. (2000). Social psychology. Boston: Allyn and Bacon. דור חיים, פלג (2012). לקויות למידה כהבניה חברתית. מתוך אתר פסיכולוגיה עברית. Allan Wigfield, Michele Karpathian, Who Am I and What Can I Do? Children's Self-Concepts and Motivation in Achievement Situations, Educational Psychologist 26, 1991-06-01, עמ' 233–261 doi: 10.1080/00461520.1991.9653134
ברזל (פירושונים)

האם התכוונתם ל... ברזל – יסוד כימי ריאת ברזל – מכונת הנשמה, העשויה מברזל תקופת הברזל – תקופה בתולדות האנושות שבה היכולת הטכנולוגית אפשרה ייצור כלים העשויים מברזל אישים: אלכסנדר ברזל – פילוסוף ואיש חינוך ישראלי אמנון ברזל – אוצר ישראלי הלל ברזל – חוקר ספרות ישראלי שלומי ברזל – עיתונאי ישראלי ברזילי פלד אייזן אייזנמן אייזנברג
מיכאל אייזנשטיין

מיכאל אוסיפוביץ' אייזנשטיין (ברוסית: Михаил Осипович Эйзенштейн; ‏[5 בספטמבר על פי הלוח היוליאני] 17 בספטמבר 1867 – 1 ביולי 1920) היה אדריכל ומהנדס אזרחי רוסי יהודי, שנודע בעיקר בשל הבתים שתכנן ובנה בריגה בסגנון אר נובו. אייזנשטיין נולד בסנקט פטרבורג. סבו וסבתו מצד אביו היו יהודים מאוקראינה שעברו לנצרות האורתודוקסית. הצד האחר במשפחה היה שוודי. הוא למד בבית הספר להנדסה אזרחית בסנקט פטרבורג וסיים את לימודיו ב-1893. לאחר מכן עבר לריגה שחוותה באותו זמן פריחה כלכלית. סגנון הבנייה הרווח בסוף המאה ה-19 ובתחילת המאה ה-20 היה האר נובו, ואייזנשטיין תכנן ובנה בתים רבים בסגנון זה במרכז ריגה. במיוחד מפורסם הוא רחוב אלברטה שבו ישנו ריכוז גדול של בתים שבנה. חזיתות הבתים מלאות בקישוטים של חיות ופני אדם בצורות שונות. הרחוב מהווה אטרקציה תיירותית בלטביה בכלל ובריגה בפרט. לאחר מהפכת אוקטובר ברח אייזנשטיין לברלין שם נפטר ונקבר. עיריית ריגה הוקירה את תרומתו לעיר והציבה לוחית זיכרון לכבודו ברחוב אלברטה. בנו היה במאי הקולנוע המפורסם סרגיי אייזנשטיין. בית אר נובו ברח' אלברטה בית אר נובו ברח' אלברטה תיירים ברח' אלברטה בריגה מדיה וקבצים בנושא מיכאל אייזנשטיין בוויקישיתוף אר נובו ברחוב אלברטה בריגה, באתר יוטיוב בתי אר נובו בריגה מיכאל אייזנשטיין, באתר "Find a Grave" (באנגלית) http://forum.myriga.info/index.php?act=Attach&type=post&id=55596
רחוב חיפה

רחוב חיפה (בערבית: شارع حيفا) הוא רחוב במרכז בגדאד, על שם העיר חיפה בישראל. הרחוב מתחיל בשער המרצחים שהיה אחד מהכניסות לאזור הבינלאומי של עיראק אחרי כיבוש עיראק על ידי ארצות הברית ב-2003. הרחוב, שאורכו כ-3 ק"מ, נמתח במקביל לנהר החידקל. הרחוב מאכלס בניינים רבי קומות ולפני מלחמת המפרץ שכנה בו השגרירות הבריטית. ברחוב כיכר על שמו של פייסל הראשון, מלך עיראק שגופתו הגיעה לנמל חיפה ועל שמו כיכר מקבילה בחיפה. אחרי מלחמת עיראק אירעו ברחוב מספר תקריות ומבצעים כפיצוץ מכוניות תופת. רחוב חיפה הנשקף מבית החולים העירוני. ברקע נראה נהר החידקל. אנדרטת המלך פייסל סוכנות אי פי, בגדד: קרבות ברחוב חיפה, באתר nrg‏, 9 בינואר 2007 למשל פטריק קוקבורן, Hell on Haifa Street בספטמבר 2004 (באנגלית)
גדי לסין

גדי לסין הוא נשיא ומנכ"ל קבוצת שטראוס לשעבר. גדי לסין נולד בקיבוץ רמת דוד להורים שעלו מארגנטינה, גדל בדימונה ובנתניה ושימש כקצין ביחידה מובחרת בחיל האוויר. לסין הוא בוגר MBA מאוניברסיטת בן-גוריון, BA במנהל עסקים מהמכללה למינהל ובוגר קורס המנכ"לים בבית הספר למנהל עסקים באוניברסיטת הרווארד. לסין החל לעבוד בקבוצת שטראוס ב-1993 כמקדם מכירות ובתקופה של עשרים שנים שימש במספר תפקידים ובהם מנהל אזורי למכירות והפצה, מנהל הפצה ארצי, מנכ"ל חטיבת המכירות וההפצה של שטראוס ישראל, מנכ"ל מחלבות שטראוס ומנכ"ל שטראוס ישראל. בנוסף, עם כניסתה של קבוצת שטראוס לשוק הסלטים והמטבלים בארצות הברית, לסין שימש כמנכ"ל של חברת הסלטים של שטראוס בארצות הברית – סברה, בתוך שנה הפכה החברה למובילת שוק החומוס בארצות הברית. לסין כיהן בתפקיד נשיא ומנכ"ל קבוצת שטראוס בין השנים 2009 ו-2018. מונה לתפקיד בגיל 41 ובתפקידו היה אחראי לסין על כלל הפעילות של קבוצת שטראוס, על חברותיה, בישראל ובכעשרים מדינות ברחבי העולם. קבוצת שטראוס צמחה בשנים האלו מהכנסות של 6.3 מיליארד ש"ח בשנת 2009 ורווח נקי של 233 מיליון שקלים ועד להכנסות שיא של 8.5 מיליארד ש"ח ורווח נקי של 489 מיליון שקלים בשנת 2018. רוב ההכנסות מגיעות מפעילות הקבוצה מחוץ לישראל, בעיקר בשל פעילותה בתחום הסלטים והמטבלים ובאמצעות חברת הקפה הבינ"ל של שטראוס. לסין הוביל את קבוצת שטראוס משווי שוק של 3.9 מיליארד ש"ח ביום כניסתו לתפקיד ועד לשווי שוק של 8.65 מיליארד ש"ח ביום פרישתו. מאז שנת 2012 נבחר לאחד מחמישים המנהלים הטובים בישראל בדירוג העיתון כלכליסט כאשר בשנת 2017 דורג במקום ה-7. בנוסף לתפקידו בשטראוס, שימש כיו"ר איגוד המזון (2008-2013), כיו"ר מועצת התעשיינים בהתאחדות התעשיינים (2014-2015). וכחבר בפורום השולחן העגול הממשקי בראשות ראש הממשלה ובהשתתפות בכירי המגזר העסקי והמגזר השלישי. כיהן בהתנדבות כיו"ר הקרן למיזמים לאומיים לשינוי חברתי, וייעץ כמנטור לסטודנטים בבי"ס למנהל עסקים MBA של המרכז הבינתחומי הרצליה. בעבר שימש כדירקטור וחבר הנהלה בעמותת שובל המספקת רפואת שיניים לילדים נזקקים. לסין נשוי לקארן ואב לשלוש בנות, גילי, נועה ודנה. בתחילת מאי 2018 יצא לחופשת מחלה וכחודשיים לאחר מכן בתחילת יולי 2018 הודיע על פרישה מתפקיד מנכל הקבוצה. נכון לשנת 2021 מכהן כדירקטור בחברות ICL, אוריין, אלקטרה מוצרי צריכה. במקביל, חזר לספק ייעוץ עסקי לחברות בארץ ובעולם[דרוש מקור][מפני ש...]. מדיה וקבצים בנושא גדי לסין בוויקישיתוף גיא קצוביץ', ‏גדי לסין: "אנו חיים במדינה יקרה", באתר גלובס, 19 ביוני 2011 נורית קדוש, לסין: "מכירת חברה ישראלית לבעלות זרה היא איום אסטרטגי על ישראל", באתר כלכליסט, 15 ביוני 2015 אביב לוי, ‏זינוק במכירות חומוס שטראוס בארה"ב: כבשה 40% מהשוק, באתר גלובס, 25 בנובמבר 2009 רועי ברגמן, ‏עקף את הוותיקים, רועי ברגמן, באתר גלובס, 2 באפריל 2009 אילנית חיות, ‏שטראוס: מכירות הרבעון הרביעי עלו ב-9.7% ל-1.71 מיליארד שקל, באתר גלובס, 24 במרץ 2010 אביב לוי, ‏שטראוס: רווח נקי של 489 מיליון שקל ב-2018 - עלייה של 17.8%, באתר גלובס, 13 במרץ 2019 אביב לוי, ‏ענקיות המזון שטראוס ואסם מסכמות שנה של שיפור ברווח הנקי, באתר גלובס, 20 במרץ 2013 אתר הבורסה - נתונים היסטורים, באתר info.tase.co.il נורית קדוש, מנכ"ל קבוצת שטראוס, גדי לסין, פורש מסיבות רפואיות, באתר כלכליסט, 9 ביולי 2018 מוסף מנהלים: מקומות 20-11, באתר כלכליסט, 25 בדצמבר 2012
נועם גינגולד

נועם גינגולד הוא מוזיקאי, מפיק מוזיקלי, ויזם בתחום המוזיקה. גינגולד עוסק בתחום האינדי רוק פופ ובמוזיקה אלקטרונית, ובזכות פועלו זה זכה בפרס עידוד יצירה מטעם אקו"ם בשנת 2010. נועם הוא המייסד של חברת סאונדג'ים שמפתחת פלטפורמות אימון-אוזניים למוזיקאים אנשי סאונד ומפיקים מוזיקליים. נועם הוא גם מעצב סאונד בעל שם עולמי. המייסד של חברת Musicrow המפתחת פלאגינים, סינטיסייזרים, אפקטים וירטואליים וסאונדים (Reaktor Ensembles) לפלטפורמת הריאקטור של Native Instruments. בסאונדים ובסינטיסייזרים של נועם משתמשים המפיקים המוזיקליים המובילים בעולם ביניהם סיימון פוספורד, טרנט רזנור, גיי סיגוורת', אד בולר, אד סטארינק, ריק סימפסון, ג'יימי מהוברק ועוד רבים נוספים. בנוסף עומד נועם מאחורי מגזין LFO ליוצרי מוזיקה אשר פועל מאז שנת 2007 ומשמש מקור ידע ייחודי למוזיקאים ויוצרים בכל הקשור לצדדים הטכנולוגיים ביצירת והקלטת מוזיקה. ב-2010 הוציא את האלבום "אהבה אפלה", אלבום אינדי רוק-פופ שמשלב אקוסטיקה ואלקטרוניקה רכה. ב-2013 יצא אלבומו החדש "The Human Project" תחת השם Gingold X (בלייבל האנגלי Climactic Records) שעוסק באמביוולנטיות של תשוקה ופחד בעולם היפר-טכנולוגי. ב-2019 שוחרר האלבום Pixie, תחת פרויקט Gamma Juice, בו משתף נועם פעולה עם אוריין סימון וגיא בן-צבי. האלבום "The Human Project" שהוציא נועם תחת השם GIngold X האלבום Pixie שהוציא נועם יחד עם Gamma Juice האלבום "אהבה אפלה" מאת נועם גינגולד מילים לשירים של נועם גינגולד באתר שירונט SoundGym: פלטפורמת אימון אוזניים לסאונד ויוצרי מוזיקה ToneGym: פלטפורמת תיאוריה מוזיקלית ואימון אוזניים למוזיקאים מגזין LFO ליוצרי מוזיקה טקס פרסי אקו"ם 2010 – מוזיקה פופולרית אסף נבו, ‏נבחרי השנה של אקו"ם לשנת 2010, באתר ‏מאקו‏, 25 בינואר 2011
אלכסנדר מנקוב

אלכסנדר אלכסנדרוביץ' מנקוב (ברוסית: Александр Александрович Меньков; נולד ב-7 בדצמבר 1990) הוא אתלט רוסי. הוא אלוף העולם (מוסקבה 2013) בקפיצה לרוחק. מנקוב נולד במינוסינסק שבדרום מחוז קרסנויארסק. באליפות אירופה באתלטיקה לנוער שנערכה בנובי סאד שבסרביה בסוף יולי 2009 זכה מנקוב במדליית זהב בקפיצה לרוחק בתוצאה של 7.98 מטר. שבועיים לאחר מכן, באליפות העולם באתלטיקה שנערכה בברלין שבגרמניה באוגוסט אותה שנה הוא סיים במקום 32 בקפיצה לרוחק בתוצאה של 7.72 מטר. באליפות אירופה לקבוצות שנערכה בסטוקהולם שבשוודיה ביוני 2011 זכה מנקוב במדליית זהב בקפיצה לרוחק בתוצאה של 8.20 מטר. חודש לאחר מכן, באליפות אירופה באתלטיקה עד גיל 23, שנערכה באוסטרבה שבצ'כיה ביולי אותה שנה הוא זכה במדליית זהב בקפיצה לרוחק בתוצאה של 8.08 מטר וחודש וחצי לאחר מכן, באליפות העולם שנערכה בטגו שבקוריאה הדרומית בתחילת ספטמבר אותה שנה הוא סיים במקום שישי בקפיצה לרוחק בתוצאה של 8.19 מטר. באליפות העולם באתלטיקה באולם שנערכה באיסטנבול שבטורקיה במרץ 2012 זכה מנקוב במדליית ארד בקפיצה לרוחק בתוצאה של 8.22 מטר, אחרי מאורו ויניסיוס דה סילבה מברזיל והנרי פריין מאוסטרליה שניהם קפצו למרחק של 8.23 מטר. באולימפיאדת לונדון (2012) הוא סיים במקום 11 בקפיצה לרוחק בתוצאה של 7.78 מטר. בשלב המוקדמות הוא קבע תוצאה של 8.09 מטר ועלה מהמקום השלישי. באליפות אירופה באתלטיקה באולם שנערכה בגטבורג שבשוודיה במרץ 2013 זכה מנקוב במדליית זהב בקפיצה לרוחק בשיא אישי חדש של 8.31 מטר. באוניברסיאדה שנערכה בקאזאן שברוסיה בתחילת יולי אותה שנה הוא זכה במדליית כסף בשיא אישי חדש של 8.42 מטר, אחרי לואיס ריוורה ממקסיקו שקבע שיא מדינה ושיא אוניברסיאדה חדש של 8.46 מטר. באליפות העולם שנערכה במוסקבה שברוסיה באוגוסט אותה שנה זכה מנקוב במדליית זהב בקפיצה לרוחק בשיא רוסיה חדש של 8.56 מטר, בקפיצתו החמישית, לפני איגניסיוס גייסה מהולנד שקבע שיא מדינה חדש של (8.29 מטר) ולואיס ריוורה (8.27 מטר). כבר בקפיצתו השלישית, הוא קבע שיא אישי חדש של 8.52 מטר. מדיה וקבצים בנושא אלכסנדר מנקוב בוויקישיתוף אלכסנדר מנקוב, באתר הוועד האולימפי הבין-לאומי אלכסנדר מנקוב, באתר olympedia.org אלכסנדר מנקוב, באתר התאחדות האתלטיקה הבין-לאומית אלכסנדר מנקוב, באתר ליגת היהלום אלכסנדר מנקוב, באתר Track and Field (גברים)
אל-בכרי

אל-בכרי (בשמו המלא: אבו עביד עבדאללה בן עבד אל-עזיז אל-בכרי, בערבית: أبو عبيد عبدالله بن عبد العزيز البكري) היה היסטוריון וגאוגרף ערבי בן המאה ה-11 מן אל-אנדלוס. אל-בכרי נולד בשנת 1014 בהואלבה שבמערב אל-אנדלוס לחופי האוקיינוס האטלנטי. הוא בנו של מי שהיה לזמן קצר השליט של מחוז הואלבה. לאחר הדחת אביו מהשלטון, עבר אל-בכרי לחיות בקורדובה, ולמד שם ביחד עם גאוגרפים והיסטוריונים ידועים נוספים בני זמנו כגון אבן חייאן (ער'). הוא בילה את כל חייו באל-אנדלוס, לרוב בערים אלמריה וסביליה. אל-בכרי מעולם לא נסע לאזורים המרוחקים שעליהם כתב. אל-בכרי נפטר בשנת 1094. מכתש קטן בירח בצפון-מערב "ים השלווה" שעל הירח קרוי על שמו. אל-בכרי היה גאוגרף והיסטוריון שכתב על אירופה, צפון אפריקה וחצי האי ערב. רק שתיים מעבודותיו השתמרו עד ימינו. ספרו החשוב ביותר הוא "ספר הדרכים והממלכות" (كتاب المسالك والممالك כתאב אל-מסאלכ ואל-ממאלכ) אותו הוא סיים לחבר בשנת 1068. הספר מתבסס על תיאוריהם של סוחרים ומגלי ארצות כגון אברהם בן יעקב. הספר הוא אחד מהמקורות החשובים ביותר להיסטוריה של מערב אפריקה, והוא מספק מידע יקר ערך על אימפריית גאנה, על שושלת אל-מוואחידון ועל סחר חוצה סהרה. ספרו השני של אל-בכרי שהשתמר עוסק בחצי האי ערב ומספק מידע גאוגרפי ורשימת שמות של יישובים ומקומות בחצי האי. El-Bekri (1859), Description de l'Afrique septentrionale, Mac Guckin de Slane translator and editor, Paris: Imprimerie Impériale. Revised edition with corrections (1913), Tangiers: Adolphe Jourdan. Available from Gallica. White, Robert C. (1968), "Early geographical dictionaries", Geographical Review 58: 652–659 מדיה וקבצים בנושא אל-בכרי בוויקישיתוף Lévi-Provençal, E. (1960), "Abū ʿUbayd al-Bakrī", Encyclopaedia of Islam 2nd Ed. Vol. 1, Leiden: Brill, pp. 155–157. Vernet, J. (1970), "Bakrī, Abū ʿUbayd ʿAbdallāh Ibn ʿAbd al-ʿAzīz Ibn Muḥammad al-", in Gillispie, Charles C., Dictionary of Scientific Biography Vol. 1, New York: Charles Scribner's Sons, pp. 413–414. Levtzion, Nehemia; Hopkins, John F.P., eds. (2000), Corpus of Early Arabic Sources for West Africa, New York, NY: Marcus Weiner Press, ISBN 1-55876-241-8. First published in 1981. Pages 62–87 contain an extract from "The Book of Routes and Realms" describing West Africa.
חיות לילה

חיות לילה היא תוכנית אירוח סאטירית-קומית ישראלית, בהנחיית דודו ארז וירון ברלד, בהשתתפותם של דניאלה מילוא וניקו ניתאי. התוכנית עלתה לשידור באוגוסט 2013 בהוט קומדי סנטרל בטלוויזיה בכבלים. התוכנית היא תוכנית אירוח ברכב נוסע, המצופה בפרווה וורודה. כל תוכנית מתרחשת במשך לילה שלם, מחצות ועד הזריחה. מבנה התוכנית הוא קבוע, וחוזר על עצמו בכל הפרקים: הצגת המנחה דודו ארז על ידי עובר אורח. מונולוג פתיחה של דודו ארז, בו הוא מציג את נושא התוכנית ואת האורחים שצפויים להתארח בתוכנית. פינת האביזרים של ירון ברלד, בחנות האביזרים. ריאיון עם האורח המרכזי - בין האורחים שהתארחו בעונה הראשונה: פנינה רוזנבלום, ג'ולייטה, סקאזי, עינת שרוף, שימי תבורי, אלי זולטא, רוסלנה רודינה, קארין כהן, דלית זריהן, חברי הפרויקט של רביבו ועוד. עצירה לשירותים, כשהאורח נשאר ברכב. הפינה היא פינת ידע כללי. ריאיון עם אורח נוסף שמצטרף לרכב (הזמר דוד לב, הפוליאמורית אופל, מוכר הפירות משוק הכרמל 'ינעל העולם' ועוד). עצירה במסעדה, שם ירון ברלד אוכל בפראות ומתאהב במלצרית, אותה מגלמת דניאלה מילוא. עצירה לנאמבר, שיר סיום של כוכב יו טיוב, באמצע הרחוב. לבסוף, ירון ברלד מתעקש לחזור למסעדה על מנת לכבוש את לבה של המלצרית, אך במקומה נמצא שם באופן קבוע ניקו ניתאי. במהלך התוכנית משולבים אמרות כנף (catch phrases) רבות, החוזרים על עצמם בכל הפרקים, כמו: "דה רבה" (תודה רבה), "וירדוז ונו-ניימז" (אנשים מוזרים ולא מוכרים), "ביס אחרון" (תגובתו הקבועה של ברלד לארז שמאיץ בו לסיים לאכול במסעדה), "שמונים אלףףף" (ביטוי חוזר של איש חיי לילה, המתגאה בסכום הכסף שהוא מבזבז מידי ערב) ועוד. התוכנית היא תולדה של סדרת הרשת המצליחה "סנאי סנאי" שהופקה על ידי גולדסטאר, גם היא בכיכובם של דודו ארז וירון ברלד, ובבימויו של נועם ורדי. "חיות לילה" באתר HOT (כולל אפשרות צפייה בקטעים נבחרים) הילו גלזר, בתפקיד עצמם: ברלד ודודו ארז בראיון פרוע, Xnet ‏ 31.07.13
ליגת העל הבולגרית בכדורסל

נציונלה בסקטבולסקה ליגה, היא ליגת הכדורסל הבכירה בבולגריה. הליגה נוסדה בשנת 1942. עד לשנת 2002 התחלקו התארים בין הקבוצות השונות בליגה. ומאז שהשתדרגה קבוצת אקדמיק סופיה, הייתה הקבוצה הזוכה הכמעט בלעדית בכל התארים האפשריים במדינה למעט בשלוש עונות בהן זכו לבסקי סופיה ובלקן בוטבגרד. הליגה משחקת תחת חוקי הכדורסל של פיב"א. במהלך העונה הסדירה כל קבוצה משחקת פעמיים או שלוש (בהתאם לעונה) נגד כל קבוצה אחרת בשיטה של בית חוץ. 8 הקבוצות המסיימות ראשונות עולות לסדרות פלייאוף של הטוב משלושה משחקים ברבע הגמר והטוב בחמישה משחקים בחצי הגמר ובגמר כאשר הזוכה בסדרת הגמר מוכתרת האלופה. נכון לעונת 2020/21 אין יורדות ומספר המשתתפות משתנה בין 9 ל-10 בהתאם לקבוצות אשר נרשמות לליגה. האלופה משתתפת בליגת האלופות, הקבוצה שסיימה במקום 2 וזוכת הגביע הבולגרי משתתפות במפעל היורופקאפ, וקבוצות לפי בחירה משתתפות במפעל הליגה הבלקנית. אתר האינטרנט הרשמי של ליגת העל הבולגרית בכדורסל האתר הרשמי של פדרציית הכדורסל הבולגרית
בנד (הרלדיקה)

בנד (באנגלית: Bend) הוא מטען הרלדי, אחד מ"הצורות המכובדות", שמעוצב כפס אלכסוני שנמתח מהפינה הימנית העליונה של המגן לפינה השמאלית התחתונה (מנקודת מבטו של נושא השלט). קיימות אפשרויות עיצוב רבות לבנד מלבד צבעו, שנוגעות לרוחבו, לעיצוב הקווים שלו ולאורכו. כמו כן, יכול להיות יותר מבנד אחד על המגן. הרוחב המקובל הוא שליש מרוחב המגן, אם הבנד מוטען בעצמו, וחמישית מרוחב המגן, אם לא. קיימות צורות נוספות מקובלות שלהן שמות מיוחדים: בנדלט (Bendlet) שרוחבו חצי מרוחב בנד רגיל וקוטיסה (Cotise) שרוחבו חצי משל בנדלט. הקוטיסה מוטען רק בזוגות ומשני צידיו של בנד רגיל מוטען בסמל כלשהו. ריבנד (Riband) הוא בנד שקצותיו לא נוגעים בגבולות המגן ורוחבו כשל קוטיסה. בנד סיניסטר הוא בנד הפוך בכיוונו והוא נמתח מהפינה השמאלית העליונה לימנית התחתונה. בבלאזון, חובה לציין אם הבנד הוא סיניסטר, ואם לא מצוין, המשמעות היא שהוא רגיל (דקסטר). גם בסוג זה קיימים כל העיצובים האמורים לעיל. בטון (Baton) הוא שמו של בנד סיניסטר קצר (כמו ריבנד) והוא מוטען במגיני צאצאים לא חוקיים של נושא המגן. קווי הבנד יכולים להיות ישרים, גליים, משוננים, או כל אפשרות אחרת מתוך הקווים המקובלים. במקרה שהמגן מוטען גם בגבול, יש צורך לציין אם הבנד מוטען מעליו או לא. קיימת גם חלוקת בנד, שמשמעה חלוקת המגן לשני חלקים בצורה אלכסונית. קיימות חלוקות עד שמונה בנד בשני צבעים לסירוגין. בנד סיניסטר בנדלט ריבנד סמל דוכסות בורגונדיה, בעל שישה בנד, זהב וכחול סמל לבנון עם בנד סיניסטר מוטען בעץ ארז מדיה וקבצים בנושא בנד בוויקישיתוף בנד במדריך המלא להרלדיקה מטענים באתר הרלדיקה בינלאומית